cyanic-selkie/wikianc huggingface dataset:
גלימימוס
מאפיינים
על הגלימימוס ידוע ממספר פרטים, החל מצעירים (גובה הירך היה חצי מטר) וכלה במבוגרים (גובה הירך היה שני מטרים). שאריות המאובן של דינוזאור זה התגלו בתחילת שנות ה-70 של המאה ה-20 במדבר גובי שבמונגוליה על ידי החוקרת הלצ'קה אוסמולסקה.
הגלימימוס היה חסר שיניים ובעל ראש קטן אך רגליו היו ארוכות וסייעו לו לנוע במהירות כדי לברוח מטורפים. ככל הנראה היה הגלימימוס צמחוני או אוכל-כול ולא טורף.
ג'יימס ליפטון
חייו הפרטיים
בין השנים 1954–1959 ליפטון היה נשוי לשחקנית נינה פוש. מאז 1970 היה נשוי לדוגמנית ולסוכנת הנדל"ן קדאקיי טרנר.
היינריך גוסטב מגנוס
היינריך גוסטב מגנוס (בגרמנית: Heinrich Gustav Magnus; IPA : ; 2 במאי 1802 – 4 באפריל 1870) היה כימאי ופיזיקאי גרמני, יהודי מומר. שהתפרסם בניסוייו. את עיקר הקריירה המדעית שלו עשה באוניברסיטת הומבולדט של ברלין, מחקריו המאוחרים התמקדו בפיזיקה, בדגש על הידרודינמיקה ותרמודינמיקה, אף שהכשרתו העיקרית הייתה בכימיה.
ידוע על שם אפקט מגנוס, ועל שם תרכובת אורגנית שיצר ומכונה "המלח הירוק של מגנוס" חוק המעגלים ההומוגניים שניסח בתחום התרמואלקטריות, קרוי אף הוא על שמו 'חוק מגנוס'.
מגנוס לא השתמש בשמו הראשון 'היינריך' והיה מוכר בחייו בשם 'גוסטב מגנוס' בלבד. הוא נולד למשפחה יהודית ולפי האנציקלופדיה היהודית המיר את דתו לנצרות פרוטסטנטית. אחיו הבכור הוא הצייר הגרמני אדוארד מגנוס.
רובן בלימה
רוּבֶּן בֵּלִימָה רוֹדְרִיגֵס (בספרדית: Rubén Belima Rodríguez; נולד ב-11 בפברואר 1992 במוסטולס שבספרד) הוא כדורגלן מגינאה המשוונית המשחק בעמדת קשר הכנף השמאלי בקבוצת אשטוריל מליגת העל הפורטוגזית.
קריירת מועדונים
בלימה נולד במוסטולס שבספרד. בצעירותו שיחק במחלקת הנוער של טורבייחה, ובגיל 17 ערך 7 הופעות במדי הקבוצה הבוגרת. בהמשך עבר בלימה לשחק במחלקת הנוער של ריאל מדריד, ובעונת החל לשחק בריאל מדריד ג', הקבוצה השלישית של ריאל מדריד. בסך הכל ערך בקבוצה השלישית 47 הופעות בהן הבקיע חמישה שערים. בשתי העונות הבאות ערך בלימה 3 הופעות בלבד בריאל מדריד קסטיליה, קבוצת המילואים של ריאל מדריד. ב-1 ביולי 2015 שוחרר בלימה מריאל מדריד קסטיליה, וב-30 בנובמבר 2015 חתם בקופר מליגת העל הסלובנית על חוזה שהחל בשנת 2016.
קריירה בינלאומית
מוצאו של אביו של בלימה הוא בבאטה שבגינאה המשוונית, מה שאפשר לו לייצג אותה בזירה הבינלאומית. ב-16 בנובמבר 2013 ערך בלימה את הופעת הבכורה שלו בנבחרת גינאה המשוונית במשחק ידידות נגד נבחרת ספרד, אך משחק זה לא הוכר על ידי פיפ"א כמשחק רשמי. ב-17 במאי 2014 ערך בלימה את הופעת הבכורה הרשמית שלו בנבחרת, במשחק נגד נבחרת מאוריטניה שהסתיים בהפסד נבחרתו בתוצאה 3-0 במסגרת מוקדמות גביע אפריקה לאומות 2015.
גל חלמיש
גל חלמיש (נולד ב-16 באוגוסט 1991) הוא כדורסלן ישראלי, המשחק בעמדת הסמול פורוורד בקבוצת מכבי רחובות.
ביוגרפיה
חלמיש נולד וגדל בבנימינה. הוא בנו של יובל חלמיש קצין מודיעין ראשי ונכדו של לוחם פלמ"ח איסר חלמיש. הוא החל לשחק כדורסל בכיתה ב' בבית הספר לכדורסל של בנימינה שם שיחק בקבוצות השונות של המועדון עד לקבוצות הבוגרים. בעונת 2007/8 נבחר להשתתף במשחק האולסטאר בליגת הנוער. בעונת 2008/9 הגיעה הקבוצה לחצי גמר גביע המדינה לנוער ובמקביל לשלב רבע גמר הפלייאוף בליגה לנוער. בעונה זו נבחר לחמישיית העונה בנוער במחוז צפון. חלמיש למד בבית הספר תיכון "אורט השומרון בנימינה". ב-2008 כאשר הוא בכיתה יב עלתה נבחרת בית הספר בפעם הראשונה בתולדות בית הספר לליגת העל לבתי ספר לאחר שזכו באליפות הגליל. בהמשך אותה עונה הקבוצה הגיע עד לשלב חצי גמר אליפות בתי הספר. חלמיש היה חלק מנבחרת הנוער של ישראל בשנת 2009. בקיץ 2009 השתתף עם הנבחרת בטורניר אליפות אירופה דרג א' לנבחרות עד גיל 18 שנערך בצרפת.
בקבוצות הבוגרים
בעונת 2007/8 כאשר הוא בן 16 בלבד, התחיל חלמיש לשחק בקבוצת בוגרים של בית"ר בנימינה מהליגה הלאומית בכדורסל. לאחר שנתים בבנימינה, בעונת 2009–2010 עבר לשחק בקבוצת הפועל יקנעם/מגידו. בתום העונה תחת המאמן אוהד יתום הקבוצה זכתה באליפות הליגה הלאומית (עליה שלא התרחשה מסיבות כלכליות). בעונת 2010/11 עבר לשחק בהפועל טבעון. בתום העונה עבר לשחק באליצור קריית אתא שם שיחק שתי עונות. בעונה הראשונה במועדון נבחר לשחקן המשתפר בליגה הלאומית. בעונת 2013/14 עבר לשחק בהפועל עפולה אשר בתום העונה תחת המאמן רמי הדר הגיעה לגמר הפלייאוף מול נהריה שניצחה בסדרה. בעונת 2014/15 עבר לשחק בקבוצת בני הרצליה מליגת העל בכדורסל. בתום עונה בליגת העל חזר לשחק בלאומית באליצור קריית אתא. בעונת 2015/16 הקבוצה הגיעה הקבוצה לגמר הפלייאוף. בתום סידרה מותחת של חמישה משחקים הפסידה הקבוצה לקבוצת גלבוע/גליל שזכתה באליפות. בשתי העונות הבאות במועדון שימש כקפטן הקבוצה. בעונת 2018/19 שיחק בקבוצת עירוני רעננה. בתום העונה הסדירה הקבוצה דורגה במקום ה-1 אולם היא הודחה בשלב חצי הגמר על ידי מכבי חיפה. בעונת 2019/20 עבר לשחק בהפועל רמת גן גבעתיים.לקראת עונת 2020/21 חתם חלמיש במכבי רחובות מהליגה הארצית.
יונדאי אלנטרה
יונדאי אלנטרה (באנגלית: Hyundai Elantra) היא מכונית משפחתית קומפקטית במרכב סדאן, בעלת חמישה מקומות ישיבה, שמיוצרת על ידי יונדאי מוטור משנת 1990. היא הוצגה באוקטובר 1990.
דור ראשון (שם קוד J1)
הדור הראשון יוצר בין השנים 1990–1995. שיווק הדור הראשון החל באוקטובר 1990. היא נמכרה מאביב 1991, היא החליפה את יונדאי סטלאר. היא התחרה בדגמים כגון: פורד סיירה ואופל וקטרה A.
בשנת 1993 הוסיפה יונדאי מנוע בנזין בנפח 1.8 ליטר שסיפק 124 כ"ס ב-6,000 סל"ד. תיבת ההילוכים הייתה תיבת הילוכים אוטומטית בעלת ארבעה הילוכים או תיבת הילוכים ישנית בעלת חמישה הילוכים.
מתיחת פנים שנת 1992, 1993 ו-1994
בשנת 1994 עברה האלנטרה עוד מתיחת פנים שכללה פגושים חדשים לשני השווקים.
יחסי צ'כיה–רוסיה
יחסי צ'כיה-רוסיה הם היחסים הדיפלומטיים והבילטרליים בין הרפובליקה הצ'כית לבין הפדרציה הרוסית.
יונדאי אלנטרה
מתיחת פנים שנת 1992, 1993 ו-1994
בין השנים 1995–1998 הורכבה ושווקה האלנטרה באינדונזיה תחת השם בימאנטרה ננגלה. באינדונזיה היא שווקה עם מנוע 1.6 ליטר בלבד.
יחסי צ'כיה–רוסיה
לרפובליקה הצ'כית שגרירות במוסקבה ושתי קונסוליות (בסנקט פטרבורג וביקטרינבורג). לפדרציה הרוסית שגרירות בפראג ושתי קונסוליות (בברנו ובקרלובי וארי).
יונדאי אלנטרה
מידות
אורך הדור הראשון היה 4,375 מ"מ (מ-1990 עד 1993) ו-4,405 מ"מ (מ-1993 עד 1995), רוחב הדור הראשון היה 1,675 מ"מ (מ-1990 עד 1993) ו-1,680 מ"מ (מ-1993 עד 1995), גובה הדור הראשון היה 1,395 מ"מ (מ-1990 עד 1993) ו-1,390 מ"מ (מ-1993עד 1995), משקל הדור הראשון עמד בין 1,064 ק"ג ל-1,187 ק"ג, בסיס הגלגלים בדור הראשון עמד על 2,500 מ"מ.
יחסי צ'כיה–רוסיה
היסטוריה
במשך כל תקופת ימי הביניים ובתקופה המודרנית המוקדמת, צ'כוסלובקיה הייתה חלק מהאימפריה הרומית הקדושה והאימפריה האוסטרית. במהלך המחצית הראשונה של המאה ה-20 נקראו היחסים בין שתי המדינות בשם יחסי ברית המועצות-צ'כוסלובקיה.
יונדאי אלנטרה
דור שני (שם קוד J2 ו-RD)
הדור השני יוצר בין השנים 1995–2000. הדור שהשני הושק בשנת 1995 והוצע במרכב סדאן וסטיישן. בשוק הדרום קוריאני האלנטרה נמכרה תחת השם יונדאי אבנטה במרכב הסדאן ואבנטה טרוניג במרכב הסטיישן.
יחסי צ'כיה–רוסיה
היסטוריה
לאחר מלחמת העולם השנייה, כאשר המפלגה הקומוניסטית במדינה השתלטה עליה באמצעות הפיכה ב-1948, הפיכה שנתמכה בידי ברית המועצות, הפכה צ'כוסלובקיה חלק מהגוש המזרחי, על פי ברית ורשה עם ברית המועצות ומדינות מזרח אירופיות נוספות. היחסים היו טובים (כי המפלגה השולטת צייתה לכל ההוראות ממוסקבה), עד 21 באוגוסט 1968 כאשר בעקבות "האביב של פראג" פלשה ברית המועצות למדינה. 108 צ'כוסלובקים מתו ו-500 נפצעו כתוצאה מהפלישה. עקב הפלישה נבלמו הרפורמות הדמוקרטיות והליברליות, וזאת עקב השתלטות הפוליטיקאים הנאמנים למוסקבה על המדינה מחדש.
ב-7 בדצמבר 2011, נשיא רוסיה דמיטרי מדבדב ביקר בפראג, וחתם על חוזים כלכליים ותרבותיים. שתי המדינות מתייחסות זו לזו כשותפת סחר חשובה.
יונדאי אלנטרה
מידות
אורך הדור השני היה 4,420 מ"מ (מ-1995 עד 1998 סדאן) ו-4,450 מ"מ (מ-1995 עד 1998 סטיישן) ו-4,450 מ"מ (מ-1998 עד 2000 סדאן) ו-4,515 מ"מ (מ-1998 עד 2000 סטיישן), רוחב הדור השני היה 1,700 מ"מ (מ-1995 עד 1998) ו-1,735 מ"מ (מ-1998 עד 2000), גובה הדור השני היה 1,395 מ"מ ו-1,460 מ"מ (מ-1998 עד 2000 סטיישן), בסיס הגלגלים בדור השני עמד על 2,550 מ"מ.
יחסי צ'כיה–רוסיה
היסטוריה
באפריל 2021 גירשה צ'כיה 18 דיפלומטים רוסים, בחשד שהיו מעורבים בפיצוץ מחסן תחמושת ב-2014. בתגובה, גירשה רוסיה 20 דיפלומטים צ'כים.
יונדאי אלנטרה
דור שלישי (שם קוד XD)
הדור השלישי יוצר בין השנים 2000–2006. הדור השלישי היה שונה מאוד משאר הדורות. מרכב הסטיישן בוטלה לטובת מרכב ליפטבק (סוג של האצ'בק). המכונית שווקה עם כריות אוויר בקדמת הרכב, מיזוג אוויר, מנעולים חשמליים לדלתות, חלונות חשמל ועוד, כל זה לטובת שיפור תדמיתה של יונדאי כחברה בעלת מכוניות יקרות ערך (מוערכות).
יחסי צ'כיה–רוסיה
מסחר וכלכלה
בשנת 2014 עמד שווי הסחר בין שתי המדינות על כ-11.7 מיליארד דולר, אך שווי זה ירד עקב הסנקציות על רוסיה בעקבות סיפוח חצי האי קרים.
יונדאי אלנטרה
מתיחת פנים שנת 2003
בשנת 2003 עברה האלנטרה מתיחת פנים. מתיחת הפנים כללה פגושים חדשים כולל פנסיים בעיצוב חדש, מכסה המנוע עוצב מחדש כמו כן גם לוח המחוונים עוצב מחדש. בתחום ההנעה הורידה יונדאי את ההספק של מנוע ה-1.6 ליטר שסיפק 107 ל-105 כ"ס ב-6,000 סל"ד והוספת 2 כ"ס למנוע הבנזין בנפח 2.0 ליטר. יונדאי גם הוסיפה מנוע דיזל חדש בנפח 1.5 ליטר שסיפק 103 כ"ס ב-4,000 סל"ד.
יחסי צ'כיה–רוסיה
דעת הקהל
אף על פי שהסחר בין שתי המדינות נאמד במיליארדי דולרים מדי שנה, וצ'כיה היא יעד תיירותי משמעותי לתיירים הרוסים, הצ'כים נוטים שלא לבטוח ברוסיה, לאחר פלישת ברית המועצות ב-1968, ולהם דעה שלילית על רוסיה. רוסיה הין בין המדינות שנתפסות בצורה השלילית ביותר בידי הצ'כים, כאשר בנובמבר 2016 רק 26% מהצ'כים ציינו כי להם דעה חיובית על רוסיה.
יונדאי אלנטרה
ייצור
ייצור האלנטרה דור שלישי הסתיים רשמית בדרום קוריאה בתחילת 2006 אך בוונצואלה ואיראן הייצור נמשך עד 2012, בסין הייצור נמשך עד שנת 2014, בהודו הייצור נמשך עד 2010, ברוסיה הייצור החל בשנת 2008 והסתיים בשנת 2009.
מידות
אורך הדור השלישי היה 4,510 מ"מ (מ-2000 עד 2003 סדאן) ו-4,495 מ"מ (מ-2000 עד 2003 ליפטבק) ו-4,525 מ"מ (מ-2004 עד 2006 סדאן) ו-4,520 מ"מ (מ-2004 עד 2006 ליפטבק), הרוחב היה 1,720 מ"מ (מ-2000 עד 2003 סדאן) ו-1,725 מ"מ (מ-2004 עד 2006 סדאן) 1,720 מ"מ (מ-2000 עד 2006 ליפטבק), הגובה היה 1,425 מ"מ, המשקל היה 1,195 ק"ג, בסיס הגלגלים בדור השלישי עמד על 2,610 מ"מ.
דור רביעי (שם קוד HD)
הדור הרביעי יוצר בין השנים 2006 ל-2010. הדור הרביעי הוצג בתערוכת הרכב הבינלאומית של ניו יורק באפריל 2006. שמה של האלנטרה המשיך כיונדאי אבנטה בדרום קוריאה וסינגפור, בסין היא שווקה תחת השם יונדאי אלנטרה יודונג. באירופה הוספק שיווק האלנטרה ויונדאי i30 שווקה במקומה.
בתחום ההנעה הדגם שווק עם מנועי בנזין בנפחי 1.6 ליטר שסיפק כ-122 כ"ס, 2.0 ליטר שסיפק כ-140 כ"ס או מנוע דיזל בנפח 1.6 ליטר טורבו שסיפק 116 כ"ס. בשוק הסיני הדגם שווק עפ שני מנועי בנזין בנפחי 1.6 ליטר שסיפק 112 כ"ס, 1.8 ליטר שסיפק 131 כ"ס. באמריקה הצפונית הדגם שווק עם מנוע 2.0 ליטר בלבד.
יונדאי אבנטה LPI היברידי
היא גרסה היברידית לאלנטרה ששווקה בקוריאה הדרומית בלבד תחת השם יונדאי אבנטה LPI היברידי. היא הוצגה בתערוכת הרכב של סיאול באפריל 2009. היא כללה מערכת הנעה היברידית-גז ששילבה בין מנוע בנזין בנפח 1.6 ליטר מנוע זה עבר הסבה לשימוש בגז יחד עם מנוע חשמלי המספק 20 כ"ס. יעוד הגרסה היברידית הוא לייצר מכונית בעלת פליטת פחמן דו-חמצני נמוכה, מכונית זו הצליחה לפלוט כ-99 גרם לק"מ, הנתון הנמוך ביותר לרכב (דאז). תיבת ההילוכים רציפה.
ייצור
ייצור האלנטרה דור רביעי הסתיים רשמית בדרום קוריאה בשנת 2010 אך בסין הייצור נמשך עד שנת 2020, ובמצרים הייצור החל בשנת 2016 ונמשך עד היום.
חסילון הנהרות האפריקאי
סרטן הנהרות האפריקאי (שם מדעי: Macrobrachium vollenhoveni) הוא מין של חסילון אשר אנדמי למערב אפריקה. סרטן הנהרות האפריקאי גדול מאוד ולכן חשוב לחקלאות המקומית כמקור מזון. הסרטן נודד ממים מתוקים אל מים מלוחים בשביל להשריץ ואז חוזר למים מתוקים בצורת לרווה. עקב בניית סכר בנהר סנגל מספר הפרטים שלו ירד ומחקרים חדשים מראים כי החזרתו בכמויות גדולות לטבע עשויה לצמצם את תפוצתה של עלקת הבילהרציה, ולהפחית את מקרי התחלואה.
יונדאי אלנטרה
מידות
אורך הדור הרביעי היה 4,505 מ"מ ו-4,542 מ"מ (בסין), רוחב הדור הרביעי היה 1,775 מ"מ, גובה הדור הרביעי היה 1,480 מ"מ ו-1,490 מ"מ (בסין), בסיס הגלגלים בדור הרביעי היה 2,650 מ"מ.
דור חמישי (שם קוד MD ו-UD)
הדור החמישי יוצר בין השנים 2010 ל-2015. הדור השלישי הוצג בתערוכת הרכב של פוסאן באפריל 2010. בדרום קוריאה המכירה של הדור השלישי החלה באוגוסט 2010 ובסוף 2010 כמודל שנת 2011. לשוק האמריקאי הציגה יונדאי את האלנטרה בתערוכת הרכב הבינלאומית של לוס אנג'לס בדצמבר 2010. השוק האמריקאי קיבל מנוע בנזין בנפח 1.8 ליטר שסיפק 148 כ"ס. היצע המנועי היה מנועי בנזין בנפחי 1.6 ליטר שסיפק 138 כ"ס, 1.6 ליטר שסיפק 128 כ"ס, 1.6 ליטר שסיפק 132 כ"ס (בישראל), 1.8 ליטר שסיפק 148 כ"ס (בשוק האמריקאי).
חסילון הנהרות האפריקאי
מורפולוגיה
לסרטן הנהרות מבנה גוף גדול, בעל אורך של 100–150 מילימטר. הזכרים גדולים יותר מהנקבות. צבעו חיוור בעלי קווים כהים לאורך שריונו. הנקבה מטילה ביצים אדומות או כתומות.
יונדאי אלנטרה
דור חמישי (שם קוד MD ו-UD)
בישראל הדור החמישי שווק תחת השם יונדאי i35 אלנטרה, עם מנוע בנזין בנפח 1.6 ליטר המספק 132 כ"ס ב-6,300 סל"ד ומומנט של 16.1 קג"מ המתקבל ב-4,850 סל"ד. תיבת הילוכים אוטומטית בעלת שישה הילוכים. התאוצה אורכת 11.6 שניות והמהירות המרבית עומדת על 195 קמ"ש. פליטת הפחמן דו-חמצני עומדת על 162 גרם לכל ק"מ, צריכת הדלק המשולבת עומדת על 14.28 ק"מ לליטר.
חסילון הנהרות האפריקאי
תפוצה
סרטן הנהרות אנדמי למערב אפריקה, מסנגל ועד אנגולה. בנוסף ניתן למצוא אותו בביוקו, סאו טומה וכף ורדה.
יונדאי אלנטרה
מתיחת פנים שנת 2013
באוגוסט 2013 חשפה יונדאי את מתיחת הפנים ליונדאי אלנטרה (i35 אלנטרה בישראל). מתיחת הפנים כללה עיצוב מעודכן וכיול חדש למתלים והוספת שני מנועים להיצע, מנוע בנזין בנפח 1.6 ליטר שסיפק 140 כ"ס, מנוע זה שווק בקוריאה הדרומית וישראל, מנוע דיזל בנפח 1.6 ליטר טורבו שסיפק 128 כ"ס, מנוע זה יועד לשוק הקוריאני בלבד.
חסילון הנהרות האפריקאי
מחזור חיים
סרטן הנהרות האפריקאי נמצא במים מתוקים ומלוחים. נצפה כי לפני ההזדווגות הם מבצעים טקסי חיזור. החדרת הזרע נעשית בצורה לא ישירה. הזכר מכניס את תאי זרע אל תוך החזה של הנקבה בצידו הוונטרלי ואז הנקבה משחררת ביציות אשר עוברות אל תוך הזרע ומופרות. לאחר ההזדווגות הנקבה נושאת את הביצים ממים מתוקים אל מים מלוחים ומשריצה אותן שם, מכיוון שהלרוות זקוקות למים מלוחים כדי להתקיים. מכיוון שהביצים לא יכולות לבקוע במליחות גבוהה מדי, הנקבה הולכת לשפך הנהר בתקופה הגשומה אז מליחות המים נמוכה יחסית. לאחר מכן הלרווה מגיעה אל מים מתוקים כדי להשלים את התפתחותה.
יונדאי אלנטרה
גרסאות
מלבד הגרסה הבסיסית הציגה יונדאי שתי גרסאות נוספות. הראשונה, יונדאי אלנטרה לאנגדונג, היא גרסה ארוכה יותר לשוק הסיני שהוצגה בתערוכת הרכב הבינלאומית של בייג'ינג ביוני 2012. היא שווקה עם מנועי בנזין בנפחי 1.6 ליטר שסיפק 127 כ"ס, 1.8 ליטר שסיפק 146 כ"ס. השנייה, יונדאי אלנטרה קופה (שם קוד JK), בתערוכת הרכב בפוסאן בשנת 2012 הציגה יונדאי גרסת קופה לאנלטרה, גרסה זו הייתה בעלת עיצוב מעט אגרסיבי יותר ושווקה עם מנוע 2.0 ליטר. בשנת 2014 הופסקה הייצור בגלל מכירטות איטיות.
ייצור
יצור האלנטרה דור חמישי הסתיים רשמית בעולם בשנת 2015 אך בסין הייצור נמשך עד שנת 2018, ובמלזיה הייצור נמשך עד שנת 2016.
חסילון הנהרות האפריקאי
חקלאות
סרטן הנהרות האפריקאי מתאים מאוד לגידול חקלאי כמקור מזון, מכיוון שהוא יכול להתקיים בסביבות שונות, ומפני שהוא אוכל-כול. אך עדיין אין גידול מסיבי של סרטנים, מכיוון שעדיין לא ידועים התנאים המדויקים של מליחות המים הנחוצה כדי שהנקבה תוכל להשריץ ביצים.
יונדאי אלנטרה
מידות
אורך הדור החמישי היה בין 4,530 ל-4,540 מ"מ, רוחב הדור החמישי היה 1,775 מ"מ, גובה הדור החמישי היה בין 1,435 ל-1,445 מ"מ, משקל הדור החמישי היה בין 1,161 ל-1,305 ק"ג, בסיס הגלגלים בדור החמישי עמד על 2,700 מ"מ.
חסילון הנהרות האפריקאי
מלחמה נגד בילהרציה
הפרטים הגדולים של סרטן הנהרות אוכלים חלזונות של מי מתוקים, כולל החלזונות אשר משמשים כפונדקאים לתולעת הפרזיטית עלקת הבילהרציה אשר יכולה לחדור לגוף האדם ולגרום למחלת הבילהרציה. בנהר סנגל נבנה סכר במרחק 50 קילומטר משפך הנהר וחסם את הגישה של סרטנים אל המים המלוחים של שפך הנהר. כתוצאה מכך ירדה אוכלוסיית הסרטנים בצורה מסיבית, ומספר האנשים אשר חלו בבילהרציה עלה באופן דרסטי. ככל הנראה איבוד טורף טבעי של החלזונות גרם לעליה במספר החלזונות, ובעקבותיה לעלייה במספר עלקות הבילהרציה. אחוז האנשים אשר נדבקו בבילהציה הגיע ל-71.8% בכפרים מסוימים.
יונדאי אלנטרה
דור שישי (שם קוד AD)
הדור השישי יוצר בין השנים 2015–2020. הדור השישי נחשף לשוק הקוריאני בספטמבר 2015, ולשוק האמריקאי בפברואר 2016. הדור השישי מיוצר במרכב סדאן אך העיצוב שלו דומה יותר למרכב ליפטבק כמו יונדאי איוניק. בהודו הדור השישי הושק ב-23 באוגוסט 2016 עם אופצייה לשני מנועים אחד בנזין ואחד דיזל בנפח 1.6 ליטר. בתחום ההנעה השיקה יונדאי את האלנטרה החדשה עם מנועי בנזין בנפחי 1.4 ליטר שסיפק 130 כ"ס (מנוע זה יועד לשוק האמריקאי הצפוני), 1.6 ליטר שסיפק 127 כ"ס, 2.0 ליטר שסיפק בין 149 ל-156 כ"ס. מנוע דיזל בנפח 1.6 ליטר טורבו שסיפק 136 כ"ס.
חסילון הנהרות האפריקאי
מלחמה נגד בילהרציה
סרטנים דומים התגלו כטורפים יעילים של חלזונות בתנאי מעבדה, ולכן חשבו שגם סרטן הנהרות האפריקאי יצליח לטרוף אותם ביעילות רבה. המאמץ העיקרי הושקע בגידול סרטנים זכרים אשר יותר גדולים ולכן טורפים יותר מאשר הנקבות, ובנוסף לא יצטרכו להגר כדי להשריץ, ולכן יישארו בקרבת המקום שבו יוחזרו לטבע. הסרטנים יוכלו לשמש למאכל גם לאחר שהם יטרפו את החלזון מכיוון שעלקת הבילהרציה איננה מסוגלת לשרוד בגופו של הסרטן. להחזרת הסרטנים בנוסף לשימוש בסמים וטורפים טבעים יש פוטנציאל עצום בלחימה נגד המחלה הקשה הזאת.
יונדאי אלנטרה
דור שישי (שם קוד AD)
לשוק הישראלי הדור השישי הגיע במרץ 2016, והפעם שווק עם השם המקורי ללא ה-"i35" בשמו. בישראל הוא שווק עם אותו מנוע כמו בדור הקודם אך יותר משופר בצריכת הדלק אך מציע הספק נמוך יותר, ההספק עומד על 127 כ"ס ב-6,300 סל"ד ומומנט מרבי של 15.8 קג"מ ב-4,850 סל"ד, נתון התאוצה והמהירות נותר ללא שינוי, צריכת הדלק המשולבת עומדת על 15.6 ק"מ לליטר לעומת 14.3 ק"מ לליטר בדור החמישי. לאחר מתיחת הפנים בשנת 2018 נתון צריכת הדלק השתנה ועומד על 14.7 ק"מ לליטר.
מתיחת פנים שנת 2018
באוגוסט 2018 חשפה יונדאי את מתיחת הפנים לאלנטרה. מתיחת הפנים כללה עיצוב חדש לגמרי מלפני מתיחת הפנים, הכוללת פגוש קדמי ואחורי חדשים וגג משופע, עיצוב חדש לתא הנוסעים כולל עדכון טכנולוגי. בתחום ההנעה הוסיפה יונדאי מנוע בנזין בנפח 1.6 ליטר המספק כ-123 כ"ס ב-6,300 סל"ד עם תיבת הילוכים רציפה, המחליף לשוק הישראלי את מנוע הבנזין 1.6 ליטר שסיפק 127 כ"ס עם תיבת הילוכים אוטומטית.
גרסאות
מלבד הגרסה הבסיסית הציגה יונדאי שתי גרסאות נוספות. הראשונה, יונדאי אלנטרה ספורט, היא גרסה בעלת עיצוב ספורטיבי יותר ומנוע חזק יותר כולל כיול ספורטיבי וחזק למתלים לשוק האמריקאי הצפוני. היא הוצגה באפריל 2016. היא כללה מנוע בנזין 1.6 ליטר טורבו שסיפק 204 כ"ס ב-6,000 סל"ד. תיבת הילוכים ידנית בעל שישה הילוכים או תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 8.0 שניות והמהירות המרבית עומדת על 210 קמ"ש. השנייה, יונדאי אלנטרה לינגדונג PHEV, היא גרסת היברידית פלאג אין לגרסה הבסיסית שמיועדת לשוק הסיני, היא הושקה רשמית באוגוסט 2019. היא כוללת מערכת הנעה היברידת המשלבת בין מנוע בנזין למנוע חשמלי. צריכת הדלק המשולבת בדגם עומדת על 1 ליטר לכל 100 ק"מ בתנאים מסוימים.
ייצור
ייצור הדור השישי הסתיים רשמית בעולם בשנת 2020 אך בסין הדור השישי מיוצר עד היום.
מידות
אורך הדור השישי היה בין 4,570 ל-4,620 מ"מ, רוחב הדור השישי היה 1,800 מ"מ, גובה הדור השישי היה 1,435 מ"מ, משקל הדור השישי היה בין 1,185 ל-1,350 ק"ג, בסיס הגלגלים בדור השישי עמד על 2,700 מ"מ.
דור שביעי (שם קוד CN7)
הדור השביעי נחשף במרץ 2020, עם שפת עיצוב חדשה של יונדאי הכוללת קימורים בבטן המכונית, גג משופע, תא נוסעים מנהלי, מאובזר וטכנולוגי. הדור השביעי מרווח יותר בתא הנוסעים. באוסטרליה ובניו זילנד היא משווקת תחת השם יונדאי i30 סדאן. פנים המכונית כוללת מסך מגע המציג את המולטימדיה בגרפיקה מעודכנת וחדשה, לוח מחוונים דיגיטלי בקוטר 10.25 אינץ'. בצד הלוח מחוונים ישנו פאנל נוסף עם תצוגה של כפתור אך ברגע שלוחצים עליו לא קורה כלום, דבר זה נשאר תעלומה עד שיונדאי חשפה כי הפאנל הזה הוא סתם חלק משפת העיצוב בחדשה וכי הוא לא טכנולוגי או משהו כזה.
בתחום ההנעה הציגה יונדאי את האלנטרה החדשה עם מנועי בנזין, מנועי גז והנעה היברידית. מנועי הבנזין בנפחי 1.4 ליטר טורבו המספק כ-140 כ"ס, 1.5 ליטר המספק כ-115 כ"ס, 1.6 ליטר המספק כ-123 כ"ס, 2.0 ליטר המספק כ-149 או 159 כ"ס. מנועי הגז בנפחי 1.6 ליטר המספק כ-127 כ"ס, 1.6 ליטר המספק כ-120 כ"ס. בנוסף מוצעת גם עם מערכת הנעה היברידית המשבלת בין מנוע בנזין בנפח 1.6 ליטר המספק כ-105 כ"ס עם מנוע חשמלי המספק כ-43.5 כ"ס יחד הם מספקים 141 כ"ס. סוללת ליתיום-יון בקיבולת 1.32 קוט"ש. צריכת הדלק המשולבת עומדת על מעל ל-21.2 ק"מ לליטר.
הדור השביעי נבחר למכונית השנה בצפון אמריקה לשנת 2021.
שיווק הדור השביעי בישראל החל באפריל 2021 עם הנעה היברידית בלבד, ההנעה היברידית משלבת בין מנוע בנזין בנפח 1.6 ליטר עם מנוע חשמלי, יחד הם יוצרים הספק משולב של 139 כ"ס ומומנט מרבי של 27 קג"מ, התאוצה אורכת 11.5 שניות והמהירות המרבית עומדת על 190 קמ"ש. צריכת דלק משולבת של 22.7 ק"מ לליטר.
יונדאי אלנטרה N-ליין
היא גרסה בעלת עיצוב ספורטיבי ומנוע משופר אך אינה ספורטיבית ממש כמו יונדאי אלנטרה N. היא כוללת מנוע בנזין בנפח 1.6 ליטר טורבו המספק כ-204 כ"ס. היא נחשפה באוגוסט 2020. גם היא מיוצרת על ידי יונדאי N כמו יונדאי אלנטרה N.
יונדאי אלנטרה N
היא גרסת הספורט לגרסה הבסיסית שמיוצרת על ידי יונדאי N יצרנית הגרסאות הבכירות של יונדאי מוטור. היא כוללת מנוע בנזין בנפח 2.0 ליטר טורבו המספק כ-280 כ"ס. היא נחשפה ביולי 2021.
מידות
אורך הדור השביעי הוא בין 4,650 ל-4,680 מ"מ, רוחב הדור השביעי הוא 1,825 מ"מ ו-1,810 מ"מ (בסין), גובה הדור השביעי הוא בין 1,415 ל-1,430 מ"מ, משקל הדור השביעי הוא בין 1,160 ל-1,340 ק"ג, בסיס הגלגלים בדור השביעי עומד על 2,720 מ"מ.
מכירות
להלן נתוני המכירות בארצות הברית, סין, אירופה וישראל.
טלרד
טלרד נטוורקס בע"מ היא חברה ישראלית העוסקת בפיתוח, ייצור מכירה ותחזוקה של ציוד תקשורת.
שנים ראשונות
טלרד הוקמה בשנת 1951 בשם "חברה מאוחדת לטלפון ורדיו בע"מ" כשותפות של "כור" חברת חרושת ומלאכה בע"מ ו"החברה המאוחדת למזרח הקרוב בע"מ" בעיר לוד. החברה הוקמה כדי לספק תעסוקה לתושבי העיר שרובם היו עולים חדשים . החברה סיפקה את כל התצרוכת המקומית בישראל של מכשירי טלפון ומרכזיות. באותה עת היו בישראל רק 11,000 קווי טלפון שהותקנו בזמן המנדט הבריטי. בתחילה, הלקוח העיקרי היה משרד הדואר (היום משרד התקשורת) שהפעיל את שירות התקשורת הטלפונית במדינת ישראל. המפעל ייצר מכשירי טלפון מסוגים שונים (הטלפון הראשון נקרא A-6) מרכזיות אוטומטיות ארגוניות, ורכיבים לציוד טלקומוניקציה על בסיס הסכם העברת ידע עם חברת GEC הבריטית. בשנים הראשונות רוב הרכיבים יובאו מבריטניה והיו מורכבים בטלרד.
המפעל העסיק בשנתו הראשונה 16 עובדים, וסך ההכנסות היה 130 אלף ל"י בשנת 1963 כבר העסיק 300 עובדים, וסך ההכנסות היו 10 מיליון ל"י.
שנות ה-60 וה-70 והכניסה לתחום המרכזיות הציבוריות
בשנות ה-60 של המאה ה-20 החברה החלה ליצר מרכזיות ציבוריות אוטומטיות מסוג סטרוג'ר על פי ידע של GEC הברטית. מרכזיות אלו סופקו למשרד הדואר שעד אז קנה מרכזיות ציבוריות בחו"ל. לצורך יצור מרכזיות אלו חנכה טלרד בשנת 1964 מפעל חדש בעיר בלוד. כמו כן, בשנת 1965 הוקם מפעל נוסף בעיר מעלות-תרשיחא.
בשנת 1968 שינתה טלרד את שמה ל"טלרד תעשיות טלקומוניקציה ואלקטרוניקה בע"מ" וזאת כדי להביע את השינוי הטכנולוגי שעובר על החברה בעקבות כניסת האלקטרוניקה לתעשיית הטלקום.
באמצע שנות השישים של המאה ה-20 ירדה קרנם של מרכזיות סטרוג'ר ומרכזיות ציבוריות מסוג קרוסבר (Crossbar) החלו לתפוס את מקומם. מרכזיות אלו דרשו פחות תחזוקה והיו יותר מתוחכמות. בעקבות מגמה זו טלרד הקימה בראשית שנות השבעים פס יצור למרכזיות קרוסבר מדגם פנטקונטה (Pentaconta) על פי ידע שנירכש משלוחת ITT באירופה. מרכזיה ראשונה מסוג זה הותקנה ב-1973 במרכזת "נורדיה" סמוך לכיכר דיזנגוף בתל אביב.
בשנת 1977, בפרויקט משותף עם חברת אלביט מחשבים ייצרה מערכת למעקב ורישום שיחות למרכזיות טלפון ארגוניות.
שיתוף הפעולה עם נורטל
בשנות השבעים החלו להיכנס לשוק מרכזיות דיגיטליות. כדי להתאים את החברה למגמה זו חתמה טלרד, בשנת 1978, הסכם ידע עם חברת נורתן טלקום הקנדית (לימים, "נורטל"). באמצעות ידע זה החלה טלרד לפתח גרסאות משלה למוצרים של חברת נורתן טלקום. בראשית שנות השמונים רוב מוצרי טלרד, פרט למערכת רב קווית דיגיטלית מפיתוח עצמי, היו מבוססים על ידע של נורתן טלקום. מטלפון הזמיר עד מרכזיות ציבוריות גדולות. המרכזייה הארגונית TX1 שהייתה מבוססת על מערכת דומה של נורטל זכתה להצלחה מסחרית גדולה. כמו כן פותחו המרכזיות הציבוריות הדיגיטליות TMX-10 על בסיס DMS-10 של נורתן טלקום ו-TMX-100 על בסיס DMS-100 של נורתן טלקום. מרכזייה ציבורית דיגיטלית ראשונה מדגם זה הותקנה בקריית אונו בשנת-1982. נורטל אפשרה לטלרד למכור מרכזיות ציבוריות המבוססות על הטכנולוגיה שלה, לא רק בישראל אל גם במספר מדינות נוספות כגון צ'ילה, גרוזיה, בורמה ואחרות.
בשנת 1984, הכנסות החברה הגיעו ל-120 מיליון דולר והיא העסיקה 2200 עובדים.
בשנת 1995 חתמו טלרד ונורטל על הסכם להידוק שיתוף הפעולה בן החברות. במסגרת ההסכם התאפשר לטלרד להגדיל את מכירותיה לחברת נורטל באמצעות פיתוח ויצור מוצרים עבור נורטל. כמו כן הורחב שיתוף הידע בן החברות. בנוסף קיבלה נורטל אופציה לרכישת 20 אחוז ממניות טלרד תמורת 45 מיליון דולר. בשנת 1997 מימשה נורטל את האופציה ורכשה 20 אחוז מניות החברה.
פרשת "קרטל המרכזיות"
מסוף שנות ה-80 של המאה ה-20 ועד תחילת שנות ה-90 של המאה ה-20 השקיעה חברת בזק כסף רב בהחלפת מרכזיות אנלוגיות מיושנות במרכזיות דיגיטליות. בזק קיימה מכרזים סגורים לרכישת המרכזיות בין תדיראן תקשורת וטלרד, שתיהן חברות בבעלות קבוצת כור תעשיות באותה עת. בשנת 1997 חשף העיתון "גלובס" מסמך בו סיכמו החברות על חלוקת שוק המרכזות ביניהן, תוך הגבלת התחרות ותיאום מחירים במכרזים.
בעקבות הכתבה רשות ההגבלים העסקיים ערכה חקירה שעל פי ממצאיה הרוויחו החברות מאות מיליוני שקלים כתוצאה מהתמודדות מתואמת במכרזים שקיימה בזק לרכישת המרכזיות. בדצמבר 1998 ניתנה המלצה להגיש כתבי אישום בפרשה. לאחר דיונים משפטיים שנמשכו מספר שנים, הולחט לפעול להסדר שבו רשות ההגבלים העסקיים תבקש קנסות ללא הרשעה כתחליף להעמדה לדין ב-2004, טלרד ותדיראן שילמו קנס של 8 מיליון שקל כעונש. להגנתם טענו החברות שהם העסיקו אז ביחד כ-6,000 עובדים (כל אחת מהן העסיקה אז כ-3,000 עובדים) ושהייתה לבזק, אז כחברה ממשלתית, מדיניות של העדפת תוצרת הארץ. פנייה לבית המשפט להעמיד לדין את המעורבים נדחתה.
המשבר בחברה
ב-1996 טלרד רשמה הכנסות שיא של 446 מיליון דולר ורווח נקי של 48 בעיקר בזכות מכירותיה לבזק. אבל בסוף בשנת 1997 הסתיימה החלפת כל המרכזיות האלקטרו-מכניות ברשת בזק למרכזיות דיגיטליות. הדבר גרם לירידה דרמטית של מכירות טלרד לבזק, שהיית הלקוח המרכזי של טלרד, ולהפסדים כבדים לטלרד בשנת 1998. בעקבות כך הוחלפה הנהלת טלרד. ההנהלה החדשה יזמה שינוי ארגוני במסגרתו פוטרו מאות עובדים. כמו כן החליטה ההנהלה החדשה על שינוי אסטרטגי הכולל :
ואכן בשנת 1999, הכנסות החברה הגיעו לשיא חדש של 462 מיליון דולר, הרווח הנקי הגיע ל-24 מיליון דולר והמכירות לעובד הגיעו ל-202 אלף דולר. הדבר הושג, בעיקר באמצעות הגדלת היצוא על ידי הגדלת המכירות לנורטל. באותה שנה, 60% מהכנסות טלרד הגיעו מחברת נורטל, שכאמור הייתה גם בעלת מניות בחברה. נורטל מכרה את המוצרים של טלרד כ-OEM (מוצרים שהם תחת שם המותג של נורטל).
בשנת 2000 רכשה נורטל את פעילות המיתוג הציבורי מטלרד ב-95 מיליון דולר. פעילות זו, שהית מקור ל-40 אחוז מהכנסות טלרד, הפכה לחברה "נורטל ישראל". הדבר הגדיל עוד יותר את התלות של טלרד במכירותיה לנורטל. כמו כן מכרה נורטל את החזקותיה בטלרד בחזרה לחברת כור. עם התפוצצות בועת הדוט-קום והמשבר העולמי בשוק הטלקום מכירותיה של חברת נורטל נפגעו קשות וכך גם הכנסות טלרד. הדבר הוביל להפסדים ובעקבות כך למספר גלים של פיטורי עובדים.
בשנת 2004, בעלת השליטה, כור תעשיות, מכרה 39% ממניות טלרד לקרן ההשקעות הפרטית "פורטיסימו קפיטל" תמורת 21 מיליון דולר. באותה שנה מצבת העובדים של החברה ירדה מהשיא של 3,200 עובדים ב-1998 ל-630 בלבד. בשנת 2006, רכש איש העסקים נוחי דנקנר את השליטה בכור תעשיות וניסה למכור את החזקותיה בטלרד (61%) שהמשיכה להפסיד כספים (הפסידה כ-200 מיליון שקל בשנים 2005 ו-2006). לא נמצא קונה לחברה. בשנת 2009 קרסה חברת נורטל וטלרד הודיע כי לא תוכל לפרוע חובותיה. בכור הוחלט להעביר ללא תמורה את השליטה בטלרד לידי קרן פורטיסימו ולהישאר באחזקת מיעוט בחברה (10%).
התאוששת החברה
לאחר העברת השליטה לקרן פורטיסימו, יובל כהן (מנהל קרן פורטיסימו) מונה ליו"ר טלרד, ולתפקיד המנכ"ל מונה רן בוקשפן. לחברה היו חובות של כ–20 מיליון דולר ונותרו בה כ-100 עובדים בלבד. טלרד יישמה תהליך של ארגון מחדש וגיבוש אסטרטגיה עסקית חדשה, שכללה בין היתר כניסה לתחום תשתיות התקשורת והרחבת הפעילות הגלובלית. החברה ביצעה כמה רכישות אסטרטגיות שכללו את החברות מגלקום (שבאמצעותה נכנסה לתחום התשתיות), אואזיס (תחום האופטימיזציה של רשתות), ואת חטיבת הווימקס של חברת אלווריון.
מחזור המכירות של טלרד גדל מ–25 מיליון דולר ב–2010 לכ–121 מיליון דולר ב–2016. החברה, שהפסידה ב–2008 כ–20 מיליון דולר ועוד כ–5 מיליון דולר ב–2009, עברה ב–2013 לרווח נקי של 3.3 מיליון דולר, בהמשך לרווח של כ-5.7 מיליון דולר ב–2016. ביוני 2017 ערכה הנפקה ראשונה לציבור (IPO) של מניותה בבורסה לניירות ערך בתל אביב.
באוגוסט 2022 נמכרה החברה ל Liquid Intelligent Technologies מקבוצת Cassava ב-200 מיליון שקל. החברה נמחקה מהמסחר בבורסה של תל אביב וחזרה להיות חברה פרטית.
מוצרים
החברה מתמחה במתן פתרונות תקשורת כוללים בשני מגזרי פעילות:
טקילה סאנרייז (סרט)
טקילה סאנרייז (Tequila Sunrise) הוא סרט פשע רומנטי אמריקאי משנת 1988 בבימויו של רוברט טאון, עם מל גיבסון, קורט ראסל, מישל פייפר וראול ג'וליה בתפקידים הראשיים.
התסריט נכתב על ידי רוברט טאון והוא על שני חברים, אחד סוחר סמים וחברו שוטר שרוצה להגן עליו ובאמצע אישה ששניהם מאוהבים בה.
הסרט צולם במנהטן ביץ' שבקליפורניה וזכה להצלחה מסחרית גדולה. הצלם קונרד הול היה מועמד לפרס אוסקר לצילום הטוב ביותר.
תקציר העלילה
"מאק" מקיוסיק (מל גיבסון) הוא אסיר משוחרר שמנסה לשקם את עצמו. הוא גרוש משליין (אן מגנוסון) ומשלם מזונות עבור בנו קודי (גבריאל דמון). ניק פרשיה (קורט ראסל) הוא שוטר במשטרת לוס אנג'לס וידיד ותיק של מאק. הוא משגיח עליו ושומר עליו שלא יחזור לעסקי סמים. כאשר מאק רוצה למכור קוקאין לעורך הדין שלו לין לינדורף (אריה גרוס) הוא מגיע למקום ומונע את מעצרו.
ניק עובד בצמוד עם הול מגווייר (ג'י טי וולש) איש המנהל לאכיפת הסמים שעוקב כל הזמן אחרי מק ומקווה לתפוס אותו בעסקת סמים עם ברון הסמים המקסיקני קרלוס (ראול ג'וליה).
ג'ו אן ולנרי (מישל פייפר) היא ידידה של מאק. ניק השוטר מתאהב בה ורוצה לקבל דרכה מידע על פעילותו של מאק.
מגווייר עובד עם מפקד משטרה מקסיקני בשם אסקלנטה ולא יודע שהוא בעצם ברון הסמים קרלוס. ג'ו אן כועסת על ניק שמנסה לסחוט ממנה מידע עם מאק. היא מתאהבת במאק והם מקיימים יחסים. קרלוס משכנע את מאק "לעשות מכה" בפעם האחרונה להברחת קוקאין לזכר ימים עברו ומאק משתכנע. בן דוד של מק גרג לינדורף (ארליס הווארד), מצטרף לקרלוס אבל זה מגלה שהוא סוכן של המנהל לאכיפת סמים ורוצח אותו.
בלילה מגיעה הסירה של קרלוס עם מטען גדול של קוקאין. מאק מחבל בסירה ומגוויר פותח עליהם באש. הסירה עולה באש וקרלוס נהרג. מגוויר יורה לעבר מאק אבל ניק יורה לעברו ופוצע אותו. מאק מצליח להימלט ולבסוף נפגש עם ג'ו אן בשפת הים.
קישורים חיצוניים
ביקורות
שירלי ברנר
שירלי ברנר (נולדה ב-24 בספטמבר 1974) היא שחקנית, מפיקה ומנחה ישראלית,כיום- תושבת ארה׳ב.
קורות חיים
ברנר נולדה בישראל וגדלה בלונדון ובלוס אנג'לס. היא בתו של דני ברנר, אלוף ישראל וזוכה מדליית הזהב בשחייה למרחק של 100 מטר ו-200 מטר במשחקי אסיה. אמה סמדר ברנר היא שחקנית קולנוע ותיאטרון. סבה, מילה ברנר, היה בעל חברת הספנות "Maritime Shipping Company". ברנר היא נינתה של גיטה ויצמן, אחותו של חיים ויצמן, נשיאה הראשון של מדינת ישראל.
קריירת משחק
בשנות ה-90 כיכבה ברנר בארצות הברית לצד הנרי תומאס בקומדיה "לחטוף את הוליווד", ובישראל כיכבה בסדרה "רמת אביב ג'", "כסף קטלני" והסיטקום "פספוסים" עם ד"ר מרגוע לצד ספי ריבלין. כן גויסה על ידי MTV להנחות תוכנית שידוכים לבני נוער, "Singled Out" (הגרסה האמריקאית הונחתה על ידי כרמן אלקטרה וג'ני מקארתי). בקולנוע היא כיכבה בסרטו זוכה פרסי האקדמיה של אסי דיין "מר באום", והנחתה שתי תוכניות רדיו ברדיו תל אביב וברדיו אמצע הדרך.
ברנר הופיעה בתפקידי אורח קבועים בסדרת האינטרנט "מוניקה 90404" ו"ימי שני", ובסדרת הקאלט של הזומביס "דברי הימים של המתים". היא כיכבה בתפקיד הראשי בקומדיה הרומנטית השחורה "רשימת חיסול" לצד ג'ון סאבאג' וג'ואי לורנס, "תפר" (Stitch) עם אדוארד פרלונג, ותפקיד משני בקומדיה "Pendejo" ("האידיוט") לצד דני טרחו. הופיעה תפקיד אורח בסדרה "מוחות קרימינלים" של CBS, תפקיד ראשי נוסף בסרט האינדי זוכה הפסטיבלים "Letting go" לצד בוקים וודביין, ובתפקיד ראשי בדרמה "נגיעה" (Touched).
על במת התיאטרון, היא השתתפה בהצגות בתפקיד ראשי בקומדיה "The All American Wholesome Family Variety Hour" בה גם הייתה שותפה לכתיבה ולתכנים על במת ה-Second City בלוס אנג'לס, "דברי הימים של היידי", "זו היית צריכה להיות את" ו"חייו והרפתקאותיו של ניקולס ניקלבי".
בשנת 2013 נבחרה על ידי מגזין פורבס כאחת מ-5 השחקניות הישראליות הרווחיות המצליחות בהוליווד. ב-2009 נבחרה ברנר על ידי מגזין האסקוויר כאחת מ-5 השחקניות הישראליות העולות בהוליווד.
הופיעה על עשרות שערים ומגזינים בעולם, בהם The Jewish Journal, We are in America, TV Guide, Maxim, FHM, Esquire, Tribe, LA Health, ManTalk, Summum, Malibu times, L.A times, BC, Joker magazine. במגזינים בעברית הופיעה בלאישה, מנטה, פנאי פלוס, ידיעות אמריקה, פרומו, ראש אחד ועוד.
ברנר ומשפחתה הצטרפו לעונת 2013 של סדרת הדוקו "מחוברים פלוס" שעלתה ב-HOT. עונה זו זכתה בפרס האקדמיה הישראלית לטלוויזיה כסדרת הדוקו-ריאליטי הטובה ביותר.
הפקה
בשנת 2010 הצטרפה ברנר לחברת ההפקה "סרטי ראדאר" (הסמוראי האחרון, הכל אודות סטיב, רידיק), שם שימשה כסמנכ"ל לפיתוח עסקי וכמפיקה. היא הקימה את חברת ההפקה "סרטי ברנר" בשנת 2009. אחד הסרטים הראשונים שהפיקה הוא המותחן הפסיכולוגי "סשן", בבימויו של חיים בוזגלו ובכיכובם של בר רפאלי וסטיבי באוור. החברה מפתחת גם את "כולם רוצים את הקוש", קומדיה בכיכובם של טרייט ויליאמס, ג'ון סבאבג' ורייצ'ל מינור; "העובר שהגיע מהכפור", סרט אנימציה למבוגרים על עוברים המחפשים את אמם הביולוגית; "Blood Hostage" - סרט המשלב אלמנטים מאמנויות הלחימה; "Asleep at the wheel" בבימויו של בילי שרטוף ובכיכובם של דונלד סטרלנד, ג'סטין צ'סטווין ורוזי פרז; הסרט דוקומנטרי "דני ודג הזהב"; והפרודיה על עולם המוזיקה "Shoot" בכיכובם של ניקי סיקס וג'ונתן סילברמן. בשנים האחרונות עוסקת ברנר בפיתוח ומכירה של פורמטים לטלוויזיה וסדרות מתוסרטות.
חינוך וארגונים
ברנר סיימה בהצטיינות את אוניברסיטת דרום קליפורניה (USC) עם תואר ראשון בתולדות האמנות ובלימודי קולנוע, והמשיכה את לימודיה בתוכנית המאסטר במנהל עסקים באוניברסיטת פפרדיין בקליפורניה. היא חברה בתוכנית הבוגרים של "בוורלי הילס פלייהאוס", בסטודיו למשחק של ריצ'רד לאוסון, ובתיאטרון "Second City".
ברנר חברה בארגונים כגון "נרקונון" (תוכנית גמילה מסמים, "גן הילד" המעניק תוכנית חינוך ופיזיותרפיה לילדים בעלי צרכים מיוחדים בישראל, המועצה הלאומית לשלום הילד ו"מספרי הסיפורים הצעירים" (תוכנית שנוסדה על ידי ג'יי ג'יי אברהמס). ברנר משמשת גם כשגרירה לפסטיבל הסרטים הישראלים בארצות הברית.
אמנות וכתיבה
ברנר פרסמה קטלוגים שונים לבעלה, האמן ברוס רובינשטיין, והפיקה תערוכות אמנות בגלריות ברחבי לוס אנג'לס. ברנר ובעלה פתחו את "גלריית ברוס רובינשטיין" בסטודיו סיטי, קליפורניה ביוני 2012, שם הציג רובינשטיין את יצירות האמנות שלו.
משפחה
ברנר נשואה לתסריטאי, מפיק, מנהל אישי, אמן ומעצב ברוס רובינשטיין, והם הורים לשתי בנות. בתה הבכורה מילה היא דוגמנית ושחקנית צעירה, שהופיעה במספר קמפיינים פרסומיים (רשת בתי המרקחת CVS, ג'יפסי 05, וולמארט, ג'יי.סי. פני, ג'ו ג'ינס, Esprit, דיסני, Farmer Insurance, At & t, Disney princess), בתפקיד הראשי בסרטו של טובי קופר "תיבת הרציחות 2", ובתפקיד משני "Imaginary Friend" לערוץ לייף טיים, ו"The Time Being". גם הבת הצעירה ג'ורני (נולדה ב-2012) הופיעה במספר פרסומות ומודעות (סאמסאנג, לטארגט, California Costumes, Celebrity Baby Scoop). המשפחה מתגוררת בגבעות הוליווד.
ג'ושוע צ'פטגאי
ג'ושוע קיפרוי צ'פטגאי (באנגלית: Joshua Kiprui Cheptegei; נולד ב-12 בספטמבר 1996) הוא אתלט אוגנדי, האלוף האולימפי (טוקיו 2020) בריצת 5000 מטר, אלוף העולם (דוחה 2019), סגן אלוף העולם (לונדון 2017) ושיאן העולם בריצת 10000 מטר, סגן האלוף האולימפי (טוקיו 2020) אלוף העולם במרוצי שדה (אורהוס 2019), שיאן העולם בריצת 5000 מטר ובריצת 5 ק"מ (כביש) ובעל התוצאה הטובה ביותר אי פעם בריצת 15 ק"מ (כביש).
ביוגרפיה
צ'פטגאי נולד במחוז קפצ'ורווה שבאוגנדה, ולו שמונה אחים. מגיל צעיר שיחק צ'פטגאי כדורגל, ואף התנסה בקפיצה לרוחק ובקפיצה משולשת, אך הבין במהרה שהוא מצטיין בריצה. כשהיה בן 17 החליט להתמקד בריצה, ושנה לאחר מכן, בתחרות הבינלאומית הראשונה בה התחרה, סיים בריצת 10 ק"מ שני לג'פרי קמוורור לאחר שקבע תוצאה של 28:24 דקות. באותה שנה זכה צ'פטגאי בתואר הראשון שלו, באליפות העולם לנוער שנערכה ביוג'ין. בריצת 10000 המטרים, זכה במדליית הזהב לאחר שקבע תוצאה של 28:32.86 דקות. באותה אליפות, סיים צ'פטגאי רביעי בריצת 5000 מטר, בשיא אישי חדש של 13:32.84 דקות.
2015
באליפות אפריקה לנוער שנערכה בחודש מרץ באדיס אבבה, זכה צ'פטגאי במדליית זהב בריצת 10,000 מטר בתוצאה של 29:58.70 דקות. באותו חודש התחרה באליפות העולם לנוער במרוצי שדה, וסיים במקום 11. במאי, סיים שמיני בתחרות ליגת היהלום ביוג'ין, אורגון בשיא אישי חדש של 27:27.57 דקות, וכעבור חודשיים שיפר את שיאו האישי בריצת 5000 מטר, לאחר שניצח באליפות אוגנדה בתוצאה של 13:28.50 דקות.
באליפות העולם שנערכה בבייג'ינג, סין באוגוסט אותה שנה הוא סיים במקום תשיעי בריצת 10,000 מטר בתוצאה של 27:48.89 דקות.
2016
בתחרות ליגת היהלום בבייג'ינג שנערכה בחודש מאי, סיים צ'פטגאי שני בריצת 5000 מטר בשיא אישי חדש של 13:00.60 דקות. באולימפיאדת ריו דה ז'ניירו (2016) שנערכה באוגוסט, הוא סיים במקום שישי בריצת 10,000 מטר בשיא אישי חדש של 27:10.06 דקות ובמקום שמיני בריצת 5,000 מטר בתוצאה של 13:09.17 דקות.
סגן אלוף עולם
באליפות העולם שנערכה בלונדון באוגוסט 2019 זכה צ'פטגאי במדליית כסף בריצת 10,000 מטר בשיא אישי חדש של 26:49.94 דקות, אחרי מו פארח מבריטניה (26:49.51 דקות) ולפני פול טנוי מקניה (26:50.60 דקות).
2018
בתחרות נערכה בניימכן, הולנד ב-18 בנובמבר 2018 קבע צ'פטגאי בריצת 15 ק"מ את התוצאה הטובה ביותר אי פעם של 41:05 דקות
אלוף עולם
באליפות העולם שנערכה בדוחה, קטר ב-6 באוקטובר 2019 זכה צ'פטגאי במדליית זהב בריצת 10,000 מטר בתוצאה של 26:48.36 דקות, לפני יומיף קג'לצ'ה מאתיופיה (26:49.34 דקות) ורונקס קיפרוטו מקניה (26:50.32 דקות).
2020
בתחרות שנערכה במונקו ב-16 בפברואר 2020 קבע צ'פטגאי בריצת 5 ק"מ (כביש) שיא עולם חדש של 12:51 דקות.
שיאן עולם
בתחרות ליגת היהלום במונקו שנערכה ב-14 באוגוסט אותה שנה הוא סיים ראשון בריצת 5000 מטר בשיא עולם חדש של 12:35.36 דקות, שיפור של כמעט 2 שניות משיא העולם בן 16 השנים של קנניסה בקלה מאתיופיה (12:37.35 דקות). בתחרות שנערכה בוולנסיה, ספרד ב-7 באוקטובר אותה שנה הוא קבע בריצת 10000 מטר שיא עולם חדש של 26:11.02 דקות, שיפור של 6 שניות וחצי לשיא בן 15 השנים של קנניסה בקלה (26:17.53 דקות).
דייוויד סוויפט
דייוויד "דייב" סוויפט (באנגלית: David "Dave" Swift; 27 ביולי 1919 – 31 בדצמבר 2001) היה תסריטאי, אנימטור, במאי ומפיק אמריקאי. הוא ידוע בעיקר בזכות כתיבת ובימוי סרט הקולנוע משנת 1967, "איך להצליח בעסקים מבלי להתאמץ". סוויפט עבד גם כאנימטור ויוצר סרטים באולפני וולט דיסני, שם יצר את "פוליאנה", עיבוד קולנועי לספר בעל אותו שם, וכתב וביים את "אבא מתארס".
ביוגרפיה
סוויפט נולד במיניאפוליס, מינסוטה, אביו היה הבעלים של מפעל נקניקיות. לאחר השפל הגדול, הוא נשר מבית הספר בגיל 17 ועלה על רכבת משא לקליפורניה כדי לרדוף אחרי חלומו לעבוד אצל וולט דיסני. לאחר שהגיעה ללוס אנג'לס, סוויפט עבד במספר עבודות מזדמנות כדי להרוויח כסף, כולל עבודה כסדרן בתיאטרון האחים וורנר. בין העבודות, הוא למד בבית ספר לאמנות וגם למד בבית ספר תיכון הוליווד בלילות. הוא החל את הקריירה שלו באולפני וולט דיסני כנער משרד והתקדם להיות עוזר אנימטור תחת וורד קימבל בשנת 1938. הוא עבד בסרטי הנפשה קלאסיים של דיסני, ביניהם "שלגיה ושבעת הגמדים", "פינוקיו", "פנטסיה" ו"פיטר פן"; כמו כן עבד בסרטים "הדרקון הסרבן" ו"השנים הטובות".
לאחר שירותו בחיל האוויר השמיני במהלך מלחמת העולם השנייה, סוויפט הפך לכותב ברדיו וטלוויזיה. הוא זכה להערכה כיוצר קומדיית המצבים "Mister Peepers". סוויפט הצטרף שוב לדיסני בתור התסריטאי, במאי ומפיק של "פוליאנה" (1960), ואז "אבא מתארס" (1961). לאחר יצירת הקומדיה הרומנטית "Love Is a Ball" משנת 1963, סוויפט הוחתם לסרטי קולומביה עבור הסרטים "הרופאים הצעירים", "דירת התשוקות" ו-"Good Neighbor Sam", השניים האחרונים בכיכובו של ג'ק למון. הוא גם יצר את תוכניות הטלוויזיה "Grindl", "Camp Runamuck" ו-"Arnie". סוויפט חזר לדיסני בשנת 1977 כדי לכתוב את התסריט לסרט "נעל-נר" בכיכובה של ג'ודי פוסטר.
במהלך שנות ה-80 עבד כתסריטאי ובמאי בטלוויזיה. הפרויקט האחרון שלו היה כתיבת התסריט לרימייק של "אבא מתארס" משנת 1998, בכיכובם של לינדזי לוהן, נטשה ריצ'רדסון ודניס קוויד.
חיים אישיים
בשנת 1951, סוויפט התחתן עם השחקנית מגי מקנמרה. מאוחר יותר הם התגרשו. הוא התחתן עם הדוגמנית מישלין סוויפט בשנת 1957, לה נשאר נשוי עד מותו. לזוג נולדו שתי בנות, מישל ווונדון.
מותו
ב-31 בדצמבר 2001, סוויפט נפטר בגיל 82 מאי-ספיקת לב במרכז הבריאות סנט ג'ון בסנטה מוניקה, קליפורניה.
מרסיו אמורוזו
מרסיו אמורוזו דוס סנטוש (בפורטוגזית: Márcio Amoroso dos Santos, נולד ב-5 ביולי 1974 בברזיליה שבברזיל) הוא כדורגלן עבר ברזילאי ששיחק בעמדת החלוץ.
אמורוזו שיחק ב-12 קבוצות שונות בקריירה שלו ובנבחרת ברזיל, זכה בתארים ופרסים אישיים וקבוצתיים רבים, היה מלך השערים בשלוש ליגות שונות, ושבר את שיא סכום ההעברות בבונדסליגה כאשר עבר לבורוסיה דורטמונד.
קריירה מוקדמת
אמורוזו החל את קריירת הבוגרים שלו בגוארני הברזילאית בשנת 1992, ושיחק במועדון עד לשנת 1995, עם תקופת השאלה בורדי קווסאקי, עמה זכה באליפות ליגת העל היפנית בשנת 1993. את עונת 1994 סיים כמלך השערים של ליגת העל הברזילאית עם 19 הבקעות ב-26 הופעות, ופתח היטב גם את עונת 1995/1996 עם תשע הבקעות ב-13 משחקים בהמשך עונה זו, עבר לפלמנגו הברזילאית, שם הבקיע שישה שערים ב-16 הופעות, וזכה בתקופה קצרה בתארים קבוצתיים רבים-אליפות ריו דה ז'ניירו, פרס גואנאבארה, גביע ריו וגביע הזהב הברזילאי.
אודינזה ופארמה
לקראת עונת 1996/1997 חתם אמורוזו באודינזה מהסרייה א', שם שיתף פעולה בחוד ההתקפה עם אוליבר בירהוף, והבקיע בעונתו הראשונה בקבוצה 12 שערים ב-28 הופעות ליגה, והוביל את הקבוצה למקום השלישי בליגה. בעונת 1997/1998 אמורוזו הבקיע רק חמישה שערים, אך עם עזיבת בירהוף למילאן בקיץ 1998, אמורוזו הפך לחלוץ העיקרי של הקבוצה, וסיים את עונת 1998/1999 עם 22 הבקעות, וכמלך השערים של הליגה האיטלקית. בקיץ 1999 נמכר אמורוזו לפארמה תמורת סכום עתק לימים ההם של 30 מיליון אירו, במטרה לשדרג את הקבוצה בגביע אופ"א ובליגה. אמורוזו סבל מפציעות בתקופתו בפארמה, ולא הביא את יכולותיו לידי ביטוי, כשהבקיע 11 שערי ליגה ב-39 הופעות בלבד. עם זאת, אמורוזו הגיע עם פארמה לגמר הגביע האיטלקי בשנת 2001, אך הקבוצה הפסידה בגמר לפיורנטינה במפגש כפול.
בורוסיה דורטמונד
בקיץ 2001 חתם אמורוזו בבורוסיה דורטמונד תמורת 50 מיליון מארק גרמני (כ-25 מיליון אירו דאז). החתמה זו הייתה היקרה ביותר בתולדות הכדורגל הגרמני באותה תקופה, כאשר רק החתמותיהם העתידיות של מריו גומז, חאבי מרטינס ומריו גצה על ידי באיירן מינכן הפכו ליקרות יותר, נכון ל-2016. כבר בעונתו הראשונה במועדון, סיים אמורוזו כמלך השערים של הבונדסליגה עם 18 הבקעות, בצוותא עם מרטין מקס ממינכן 1860 שהבקיע מספר זהה. בורוסיה דורטמונד זכתה באותה עונה באליפות הבונדסליגה, והגיעה לגמר גביע אופ"א. בחצי גמר גביע אופ"א הבקיע אמורוזו שלושער בניצחון 4:0 על מילאן בדרך לגמר, ובמשחק הגמר אמורוזו הבקיע את השער הראשון של דורטמונד בהפסד 3:2 לפיינורד שזכתה בתואר. אמורוזו שיחק בדורטמונד שתי עונות נוספות, אך כמות הופעותיו בקבוצה ירדה משמעותית בגין פציעות רבות, ובשתי העונות הבקיע עשרה שערים בסך הכל.
מלאגה וסאו פאולו
בקיץ 2004 חתם אמורוזו במאלגה הספרדית, שם הבקיע חמישה שערים ב-29 הופעות. בתום עונה זו חתם בסאו פאולו הברזילאית, שם הבקיע 12 שערים ב-22 הופעות, וזכה עם הקבוצה בקופה ליברטאדורס בשנת 2005, לאחר ניצחון במפגש כפול על אתלטיקו פרנאאנסה, כאשר המשחק הראשון הסתיים בתיקו 1:1, ובגומלין סאו פאולו ניצחה 4:0, כשאמורוזו מבקיע את השער הראשון. אמורוזו זכה עם סאו פאולו גם באליפות העולם לקבוצות בשנת 2005, לאחר ניצחון 1:0 בגמר על ליברפול, בו שיחק 90 דקות, וסיים כמלך השערים של הטורניר עם שתי הבקעות, ביחד עם שלושה שחקנים נוספים.
קריירה בינלאומית
לאמורוזו 19 הופעות במדי נבחרת ברזיל, בהן הבקיע תשעה שערים. את הופעת הבכורה במדים הלאומיים ערך בשנת 1995 בניצחון 5:0 על נבחרת צ'ילה. אמורוזו זכה עם נבחרת ברזיל בקופה אמריקה 1999 לאחר ניצחון 3:0 בגמר על נבחרת אורוגוואי. אמורוזו הבקיע בטורניר זה ארבעה שערים, ורק רונאלדו וריבאלדו הבקיעו יותר, חמישה שערים. הופעתו האחרונה של אמורוזו בנבחרת נערכה בשנת 2003.
תארים
עם ורדי קווסאקי:
עם פלמנגו:
עם פארמה:
עם בורוסיה דורטמונד:
עם סאו פאולו:
עם נבחרת ברזיל:
תארים אישיים:
Si Una Vez
Si Una Vez (באנגלית: If I Once) הוא סינגל שיווקי שהוקלט על ידי הזמרת-יוצרת האמריקאית סלינה מתוך אלבום האולפן הרביעי שלה, Amor Prohibido. הוא נכתב על ידי פיט אסטודילו והופק על ידי אחיה ומפיקה של סלינה, א.ב. קינטנייה. "Si Una Vez" הוא שיר מריאצ'י, אשר שואב השפעה מסוגת הקומביה וממוזיקת הדאנס הלטינית. מבחינה לירית, שואלת סלינה מדוע התאהבה בבן זוג אלים ופוגעני, תוך שהיא מצהירה שהיא לעולם לא תחזור על טעות שכזו. המילים שלו מרמזות על אהבה נכזבת והעצמה נשית.
"Si Una Vez" קיבל ביקורות חיוביות מטעם מבקרי המוזיקה, שטענו כי באמצעות השיר, ניתן להבחין ביכולות הקוליות של סלינה. במהלך טקס פרסי הפופ של BMI, קיבל השיר את פרס "סינגל השנה", על הצלחתו הרבה. מוזיקאים רבים הקליטו את השיר מאז יצא, תוך שכללו אותו באלבומיהם. בין המוזיקאים ניתן למנות את: אלישיה וילריאל, איווי קווין, גירל אין קומה ומני מנואל. הגרסה האחרונה מביניהן הגיעה למקום הראשון במצעד השירים הטרופיים של בילבורד ודורגה כשיר הטרופי המצליח ביותר בארצות הברית בשנת 1996.
רקע והרכב
"Si Una Vez" נכתב על ידי רקדן הגיבוי והסולן של סלינה ולוס דינוס, פיט אסטודילו. השיר נכתב בשיתוף אחיה ומפיקה של סלינה א.ב. קינטנייה והופק על ידי קינטנייה ביחד עם בבו סילווטי. קלידן הקבוצה, ריקי ולה סיפר בריאיון בשנת 2002 כיצד הלהקה שכרה חצוצרן מקצועי על מנת להקליט חלקים מהשיר. בגרסה החיה של השיר שהושמעה באסטרודום בהופעה האחרונה של סלינה בשנת 1995, החצוצרה הוחלפה בקולות אחרים. "Si Una Vez" הוא שיר מריאצ'י בשפה הספרדית עם השפעות של סוגת הקומביה ומוזיקת הדאנס הלטינית. הסופרת דבורה פרדז כינתה את "Si Una Vez" כשיר שמושפע ממוזיקת פאנק רוק. בשנת 2002, א.ב. דיבר על כך ש-Amor Prohibido היה מורכב ממוזיקה ניסיונית וכבדה והוסיף כי השיר "Si Una Vez", נועד להפוך אותו לקליל ועכשווי יותר. בשיר יש שימוש בגיטרה מקסיקנית, בשילוב מפעם של קומביה.
"Si Una Vez" נכתב בסולם של רה מינור, תוך שיש לו 84 פעימות לדקה. הוא משלב מוזיקה המורכבת מכמה כלי נגינה, ביניהם: פסנתר וגיטרה. מבחינה לירית, סלינה מדברת על מערכת היחסים הכוזבת שלה ותוהה מדוע היא התאהבה אי פעם בבן זוג אלים שבגד ועזב אותה ונשבעה שלעולם לא תאפשר לגבר כזה לחזור לחייה. המילים שלו מרמזות על אהבה נכזבת והעצמה נשית.
ביקורת ומורשת
"Si Una Vez" הוגדר על ידי Latin Times כאחד מעשרת שירי הקריוקי הספרדיים המושמעים בהיסטוריה. מריה ולדז, כתבת בעיתון Latin Times, כינתה את השיר כשיר "כיף להאזנה". ברדיו הציבורי של טקסס הוגדר השיר כ"שיר המזוהה ביותר עם דרום טקסס". דייוויד בראון מאנטרטיינמנט ויקלי, התייחס לשירה של סלינה וטען שמדובר "בשיר שמזכיר את הזמרת לידיה מנדוזה". ב-New University נכתב כי "השיר מבטא את התשוקה של סלינה".
סלינה ביצעה את השיר במהלך הופעתה האחרונה ב-12 במרץ 1995, שהתקיימה בפסטיבל קאלה אוצ'ו במיאמי, מול למעלה מ-100,000 מעריצים. סלינה נרצחה על ידי יולנדה סלדיבר, חברתה והמנהלת לשעבר של בוטיקי הלבוש שלה,, ב-31 במרץ 1995. לאור המקרה, ביצעה ג'ניפר לופז את השיר בעצמה, תוך שגילמה את סלינה בסרט התיעודי שיצא עליה בשנת 1997, "סלינה". "Si Una Vez" נחשב על ידי מגזין בילבורד לאחד משירי החותם של סלינה. ב-Terra כונה "Si Una Vez" כאחת מהיצירות המפורסמות ביותר של סלינה, יחד עם שירים אחרים שלה "El Chico del Apartamento 512", "Amor Prohibido" ו-"Fotos y Recuerdos".
גרסאות כיסוי
הזמרת המקסיקנית מרי בוקיטאס הקליטה את השיר לאלבום המחווה Mexico Recuerda a Selena, שיצא בשנת 2005. זמרת המריאצ'י המקסיקנית אלישיה וילריאל הופיעה והקליטה את "Si Una Vez" להופעת מחווה שהתקיימה במסגרת  באפריל 2005. זמרת הרגאטון האמריקאית איווי קווין הקליטה את "Si Una Vez" עבור אלבום האולפן החמישי שלה Flashback, משנת 2005. היא דיברה על כך בריאיון והצהירה כי "חשתי כבוד רב עקב כך שהייתי מסוגלת להקליט את אחד משיריה של סלינה". היא בחרה להקליט את "Si Una Vez" בעקבות כך שהיא טענה שהמסר שלו, גרם לה להרגיש חיבור מיוחד לשיר עצמו. ג'ונתן וידראן מ-AllMusic התייחס לגרסתה.
בשנת 2010, להקת האינדי רוק גירל אין קומה הקליטה קאבר פאנק של "Si Una Vez". הלהקה החליטה להקליט את השיר מכיוון שהוא היה השיר האהוב ביותר של סלינה, על חברות הלהקה. הלהקה ביצעה את השיר בשידור חי במהלך טקס פרסי מוזיקת הטחאנו שהתקיים בשנת 2010, כהומאז' לסלינה. באפריל 2011, להקת קומביה אול-סטארז, ביצעה את גרסתה לשיר במהלך סיבוב ההופעות שלה "La Vida de un Genio", בבוליביה. הזמרת הקולומביאנית קאלי אוצ'יס ביצעה את "Si Una Vez" בפסטיבל SXSW שהתקיים בשנת 2015. המגזין Vibe טען שההופעה של אוצ'יס הייתה "מצמררת".
הסכמי אברהם
ההסכם נחתם ב־15 בספטמבר 2020 בבית הלבן על ידי ארצות הברית (כמתווכת), איחוד האמירויות הערביות, בחריין וישראל. לאחר מכן גם מרוקו וסודאן הצטרפו להסכם.
ישראל מתכננת להרחיב את הסכמי אברהם ולנרמל יחסים עם ניז'ר, אינדונזיה, סומליה ומאוריטניה.
יחסי חוץ טרום ההסכמים
לאורך שנים קיימה ישראל קשרים חשאיים עם מספר מדינות ערב, ונעשו מאמצים רבים להוציא קשרים אלו לאור.
ב־28 בינואר 2020 הוצגה תוכנית השלום של הנשיא טראמפ. מספר מדינות ערביות כמו ערב הסעודית, איחוד האמירויות הערביות ומרוקו בירכו על תוכנית השלום שנחשבת לפרו-ישראלית. ב־12 ביוני 2020 פורסם בעיתון ידיעות אחרונות מאמר בו צוטט יוסף אל-עותייבה, שגריר איחוד האמירויות בארצות הברית (המשמש גם כשר המדינה של האמירויות), ואמר כי קיים פוטנציאל ענק לקשרים חמים יותר בין ישראל לאיחוד האמירויות.
הגורמים לתהליך הנרמול
הסיבות העיקריות שהובילו להגעה להסכמי אברהם:
טקס החתימה
הסכם אברהם נחתם בטקס חגיגי ב-15 בספטמבר 2020, על מדשאת הבית הלבן על ידי ראש ממשלת ישראל בנימין נתניהו, נשיא ארצות הברית דונלד טראמפ, שר החוץ של איחוד האמירויות הערביות, עבדאללה בן זאיד אאל נהיאן ושר החוץ של בחריין עבד א-לטיף א-זיאני.
בעת הטקס שיגרו פלסטינים רקטות לעבר אשדוד ואשקלון, 8 מהן יורטו על ידי כיפת ברזל אך רקטה אחת שפגעה באשדוד פצעה מספר אזרחים ישראלים.
שעות טרם נחתם ההסכם בבית הלבן, הבהיר היועץ המשפטי לממשלה אביחי מנדלבליט כי על פי החוק הישראלי, ראש הממשלה בנימין נתניהו אינו מוסמך לחתום על ההסכם, אלא שר החוץ גבי אשכנזי ששהה בישראל. ולכן נתניהו נאלץ לבקש מאשכנזי ייפוי כוח.
ההסכם נכנס לתוקף רק לאחר הצבעה בכנסת ב-15 באוקטובר 2020, ואשרורו על ידי ממשלת ישראל ב-25 באוקטובר 2020.